U-I-111/10
Natisni
Opravilna št.:
U-I-111/10
Datum odločitve:
7. 10. 2010
ECLI:
ECLI:SI:USRS:2010:U.I.111.10
Akt:
Pravilnik sklada štipendij za nadarjene in uspešne študente Občine Slovenska Bistrica (Uradni list RS, št. 73/08 in 51/09) 4. odst. 14. čl.
Izrek:
Pobuda za začetek postopka za oceno ustavnosti in zakonitosti četrtega odstavka 14. člena Pravilnika sklada štipendij za nadarjene in uspešne študente Občine Slovenska Bistrica (Uradni list RS, št. 73/08 in 51/09) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Edita Jereb, Zgornja Ložnica
Datum vloge:
3. 5. 2010
Vrsta odločitve:
sklep
Vrsta rešitve:
zavrženje
Dokument:
US29255
Dokument v PDF obliki:
U-I-111-10.pdf
76 KB
Prenesite datoteko
U-I-111/10-4
7. 10. 2010
SKLEP
Ustavno sodišče je v postopku za preizkus pobude Edite Jereb, Zgornja Ložnica, na seji 7. oktobra 2010
sklenilo:
Pobuda za začetek postopka za oceno ustavnosti in zakonitosti četrtega odstavka 14. člena Pravilnika sklada štipendij za nadarjene in uspešne študente Občine Slovenska Bistrica (Uradni list RS, št. 73/08 in 51/09) se zavrže.
Obrazložitev
1. Pobudnica izpodbija v izreku tega sklepa navedeni predpis. Zatrjuje, da je v neskladju z Ustavo, ker je z retroaktivnim učinkom spremenil pogoje za vračilo neupravičeno prejete štipendije. Pobudnica svoj pravni interes utemeljuje s trditvijo, da bo zaradi te spremembe finančno prikrajšana, in sicer v višini vračila štipendije.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. Zatrjevano finančno prikrajšanje bo pobudnica lahko uveljavljala v morebitnem sodnem postopku, v katerem bi lahko uveljavljala tudi ugovore, ki jih naslavlja s to pobudo na Ustavno sodišče. V takšnih primerih pa se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranih sklepih, pobudnica ne izkazuje pravnega interesa za oceno ustavnosti izpodbijanih aktov. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, dr. Etelka Korpič­ – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik